Eurovision Song Contest 1963

8. Eurovision Song ContestDatum23. Mäerz 1963StadLondon (Groussbritannien)GebaiBBC Television CentreGewënnerGrethe & Jørgen Ingmann (Dänemark)Zuel vu Länner16Nei Participatiounen KengModeratiounKatie BoyleInterval Act Ola a BarbroOfstëmmungsreegelA jiddwer Land souzen 20 Jurymemberen. Jiddwer Member huet mat 5, 4, 3, 2 an 1 Punkt fir déi 5 bescht Lidder ofgestëmmt.

Den 8. Eurovision Song Contest (offiziell den Eurovision Song Contest Grand Prix), war den 23. Mäerz 1963 zu London. Organiséiert gouf d'Eurovisioun dat Joer am BBC TV Centre zu London. Presantatrice war fir déi zweet Kéier d'Katie Boyle. Eigentlich wier Frankräich un der Rei gewiescht mat der Organisatioun, awer si haten de Grand Prix eréischt 1959 an 1961 zu Cannes organiséiert an dofir hu se un d'Britten ofginn.

Et si keng Ännerunge gi bei de Länner déi matgemaach hunn. Dofir ass d'Zuel vun de Länner bei 16 bliwwen.

Et sinn nees Ännerunge gi bei der Ofstëmmung: An all Land souzen 20 Jurysmemberen, déi jeeweils 5, 4, 3, 2 an 1 Stëmm ze verginn haten. D'Resultater goufen telefonesch an ëffentlech op London iwwermëttelt.

Beim Iwwermëttele vun de Punkte sinn et e puer Problemer ginn, well Norwegen beim Opruffen nach net ganz fäerdeg mam Ausrechne vun de Punkte war. Se hunn dofir gefrot fir als Lescht nach eng Kéier un d'Rei ze kommen. De Spriecher huet awer an der Panik en Tëscheresultat ginn, dat hie séier zesummegerechent hat aus de Punkten déi schonn do waren. Zum Schluss vun der Sendung goufen dunn déi definitiv Punkte virgelies an et ass opgefall, datt et Ännerunge gi sinn géintiwwer deem wat virdru scho gesot gouf. Duerch déi Ännerungen huet dunn Dänemark gewonnen an d'Schwäiz koum ganz knapps op déi zweet Plaz.

Déi éischt Plaz kruten d'Vertrieder vu Dänemark, d'Grethe & Jørgen Ingmann mat 2 Punkte Virsprong virum Esther Ofarim (Schwäiz). Déi drëtt Plaz krut den Emilio Pericoli, dee fir Italien ugetruede war.

 Klassement 
 Plaz  Land  Interpret  Titel  Punkten 1.  Dänemark  Grethe & Jørgen Ingmann  Dansevise  42 2.  Schwäiz  Esther Ofarim  T'en va pas  40 3.  Italien  Emilio Pericoli  Uno per tutte  37 4.  Groussbritannien  Ronnie Carroll  Say Wonderful Things  28 5.  Frankräich  Alain Barrière  Elle était si jolie  25 5.  Monaco  Françoise Hardy  L'amour s'en va  25 7.  Éisträich  Carmela Corren  Vielleicht geschieht ein Wunder  16 8.  Lëtzebuerg  Nana Mouskouri  À force de prier  13 9.  Däitschland  Heidi Brühl  Marcel  5 10.  Belsch  Jacques Raymond  Waarom?  4 11.  Jugoslawien  Vice Vukov  Brodovi  3 12.  Spuenien  José Guardiola  Algo prodigioso  2 13.  Holland  Annie Palmen  Een speeldoos  0 13.  Norwegen  Anita Thallaug Solhverv  0 13.  Finnland  Laila Halme  Muistojeni laulu  0 13.  Schweden  Monica Zetterlund  En gång i Stockholm  0

 Um Spaweck 
 Eurovisison.tv
 Eurovision.de
 diggiloo.net

 Lëtzebuerg (Lëtzebuerg) 100px Kopenhagen (Dänemark) ESC 1962 Eurovision Song Contest ESC 1964

1963
Kategorie:Musek 1963